Gandia rep al delegat Sahraui a la Comunitat Valenciana
28 febrer 2018

## Gandia rep al delegat Sahraui a la Comunitat Valenciana28 febrer 2018Última actualització: 14 juliol 2025

![](../gestion/img/_AO_8634-copia.jpg)  
  

L'alcaldessa de Gandia, Diana Morant, José Manuel Prieto, regidor delegat d'Administració, Lorena Milvaques, Vicealcaldessa, Nahuel González, regidor de Responsabilitat Social i Polítiques amb la Ciutadania i Pilar Gavilá, regidora del Partit Popular, han rebut aquest matí a l'Ajuntament de la Ciutat al delegat del Sàhara a la Comunitat Valenciana.  
  
Segons afirma **Diana Morant** "_Històricament Gandia ha donat suport a la causa sahrauí i des de l'aparició de l'associació comarcal d'ajuda al poble sahrauí de la Safor, ACAPS, amb diversos programes com el projecte" vacances en pau". "Recentment també vam visitar el centre d'investigació de nous cultius per valorar la possibilitat de replicar algun tipus de cultiu al Sàhara i realitzar plantacions en els campaments de refugiats_" va declarar l'alcaldessa, que va afegir que "_Estem estudiant el poder dur a terme un agermanament del poble sahrauí amb la ciutat de Gandia, amb l'esperança que per fi, el poble sahrauí siga reconegut com un Estat, que és el que era, i deixe de ser un poble refugiat_".  
  
Per la seua banda, **Alali Emboiric** ha agraït la cooperació de Gandia. "_La causa sahrauí està vivint un moment decisiu després de la recent sentència del Tribunal Europeu de Justícia que indica als països europeus que no establisquen acords econòmics sobre el territori ni les aigües del territori del Sàhara Occidental que són diferents del Marroc_".  
  
Emboiric va agrair a l'Ajuntament de Gandia el pla de cooperació i el programa d'acollida Vacances en pau i ha destacat "_la necessitat d'una solució política definitiva, que acabe de descolonitzar l'última colònia africana_", i ha instat a l'Estat Espanyol perquè "_faça, què el Marroc accepte l'aplicació de les resolucions de Nacions Unides, de la Unió Africana i de la Justícia Europea i internacional". "Estem oberts com a poble a cooperar i compartir les nostres riqueses amb els veïns_"

[Twittear](https://twitter.com/share)